Foto’s: Noodlanding ná erge turbulensie | Maroela Media
Foto’s: Noodlanding ná erge turbulensie
Turbulensie op American Airlines Vlug 280 onderweg van Seoel na Dallas, Texas Foto: Marc R. Stanley, Facebook
ŉ Vlug van American Airlines moes Dinsdag ŉ noodlanding maak by die Narita-lughawe in Tokio na erge turbulensie tydens ŉ winterstorm.
NBC berig 4 passasiers en een bemanningslid is beseer op Vlug 280 onderweg van Seoel na Dallas in Amerika.
Marc R. Stanley van Dallas, Texas, was ŉ passasier op die vlug en het die foto’s op Facebook gelaai. “Nie ŉ vreeslike aangename vlug van Seoel na DFW (Dallas/Fort Worth Internasionale Lughawe) vandag nie,” het hy geskryf. “Het ongeveer ŉ uur lank buitensporige turbulensie beleef en moes terugdraai na Narita weens erge beserings wat passasiers en bemanningslede opgedoen het en glo ook skade aan die vliegtuig. Een van die vlugbeamptes het ŉ uitgangsteken uitgehaal. Goeie punte aan die bemanning. Slegte punte vir die weerouens by American Airlines.”
Post by Marc R. Stanley.
Dit was seker ‘n rodeo rit. Ek sal dit nié oorleef. Wanneer ‘n vliegtuig ‘n klein bietjie bokspring gryp ek met geel kneukels die armleunings vas.